b"\n_START_ARTICLE_\nThe Choirboys\n_START_SECTION_\nArgument\n_START_PARAGRAPH_\nAquesta cinta d'acci\xc3\xb3 est\xc3\xa0 basada en una novel\xc2\xb7la de Joseph Wambaugh i, com la novel\xc2\xb7la, comen\xc3\xa7a amb una escena de la guerra de Vietnam, on mostra a un soldat atrapat en una cova, presa del p\xc3\xa0nic, a mesura que s'apropa l'enemic._NEWLINE_En aquest moment, la pel\xc2\xb7l\xc3\xadcula salta fins al 1977, on un grup de policies, despr\xc3\xa9s de la seu esgotadora jornada, alleugen la tensi\xc3\xb3 freq\xc3\xbcentant locals nocturns, deixant-se anar als seus m\xc3\xa9s baixos instints, que anomenen els assajos del cor. Per\xc3\xb2 una nit, un desafortunat incident protagonitzat precisament pel soldat atrapat a la cova, que ara \xc3\xa9s un dels policies, pot posar en perill les seves ocupacions, cosa que els seus companys tracten d'evitar ocultant aquest incident.\n_START_SECTION_\nCr\xc3\xadtica\n_START_PARAGRAPH_\nAdaptaci\xc3\xb3 d'una novel\xc2\xb7la de Joseph Wambaugh que il\xc2\xb7lustra les corregudes d'un grup de policies corruptes per\xc3\xb2 simp\xc3\xa0tics. Aquest dubt\xc3\xb3s plantejament va intentar articular-se a trav\xc3\xa9s d'un to de com\xc3\xa8dia que mai no acaba de funcionar, fins al punt que el conjunt acaba adquirint una aparen\xc3\xa7a de grotesca gravetat. \xc3\x89s un dels films m\xc3\xa9s desconcertants d'un director no sempre inspirat..."